rejauldu/bengali-wikipedia huggingface dataset:
মিয়ানমার নাও () মিয়ানমার (বার্মা) ভিত্তিক একটি সংবাদ সংস্থা। মিয়ানমার নাও-এর সাংবাদিকরা একটি নামী অনলাইন নিউজ পোর্টালে দ্বিভাষিক বার্মিজ এবং ইংরেজি নিবন্ধ প্রকাশ করেন। দেশের ৫০টিরও বেশি জাতীয় ও স্থানীয় গণমাধ্যম নিয়মিতভাবে এই সংস্থার খবর প্রকাশ করে থাকে এবং সংস্থাটি সারা দেশে বিনামূল্যে তাদের সংবাদ পরিবেশন করে। ২০১৯ সালের সেপ্টেম্বর মাস পর্যন্ত মিয়ানমার নাও-এর পাঠকসংখ্যা ছিল ৩,৫০,০০০-এর বেশি এবং তাদের সাংবাদিকের সংখ্যা ছিল ৩০ জন। এই সংস্থাটি দুর্নীতি, শিশুশ্রম, মানবাধিকার এবং সামাজিক ন্যায়বিচারের মতো গুরুত্বপূর্ণ বিষয়গুলোতে গভীর অনুসন্ধানী প্রতিবেদনের জন্য পরিচিত।   ইতিহাস  মিয়ানমার নাও প্রতিষ্ঠা করেছিল থমসন রয়টার্স ফাউন্ডেশন ২০১৫ সালে, ২০১৫ মায়ানমার সাধারণ নির্বাচন-এর প্রাক্কালে গভীর স্বাধীন সাংবাদিকতাকে সমর্থন দেওয়ার জন্য। সংবাদ পরিষেবাটি আনুষ্ঠানিকভাবে সেই বছরের আগস্ট মাসে চালু হয়। সংস্থাটির নেতৃত্বে আছেন সুই উইন, যিনি এর প্রধান প্রতিবেদক ও সম্পাদক। এর প্রতিষ্ঠাতা প্রধান প্রতিবেদক ছিলেন থিন লেই উইন, যিনি রয়টার্স-এর একজন সাংবাদিক ছিলেন। এই সংবাদ পরিষেবা চালু হওয়ার পর থেকে, সুই উইন সহ বেশ কয়েকজন মায়ানমার নাও সাংবাদিক তাদের কাজের জন্য সামরিক ও আইনি কর্তৃপক্ষের হুমকি ও হামলার শিকার হয়েছেন।  ২০২১ মায়ানমার অভ্যুত্থান-এর পর, সামরিক জান্তা দেশে স্বাধীন সাংবাদিকতার ওপর কঠোর দমন-পীড়ন চালায়। কর্তৃপক্ষ কে জোন নুয়ে সহ মায়ানমার নাও-এর সাংবাদিকদের আটক করে। ২০২১ সালের ৮ মার্চ, সৈন্যরা মায়ানমার নাও-এর সদর দপ্তরে হানা দেয়, এরপর সামরিক জান্তা চলমান বিক্ষোভের মধ্যে মায়ানমার নাও এবং অন্য চারটি মিডিয়া প্রতিষ্ঠান, যথা মিজিমা, ডেমোক্রেটিক ভয়েস অফ বার্মা (ডিভিবি), খিত থিট মিডিয়া এবং সেভেন ডে নিউজ-এর অপারেটিং লাইসেন্স বাতিল করে দেয়।   পুরস্কার  ২০১৬ সালে, মিয়ানমার নাও-এর সাংবাদিক এইচটেট খাউং লিন মিয়ানমারের অপ্রাপ্তবয়স্ক যৌনকর্মীদের নিয়ে একটি প্রতিবেদনের জন্য ইউরোপীয় কমিশনের লরেঞ্জো নাতালি মিডিয়া পুরস্কার লাভ করেন।  একই বছর, সংস্থাটি তদন্তমূলক সাংবাদিকতায় সোসাইটি অব পাবলিশার্স ইন এশিয়া পুরস্কারে সম্মানসূচক উল্লেখ লাভ করে, বিশেষত ৯৬৯ আন্দোলন নিয়ে তাদের প্রতিবেদনের জন্য।  ২০১৯ সালে, মিয়ানমার নাও-এর সম্পাদক হিসেবে মিয়ানমারে সাংবাদিকতায় সততা ও গুণগত মান উন্নয়নে তার নেতৃত্বের জন্য স্যুইন উদীয়মান নেতৃত্ব বিভাগে রামন ম্যাগসেসে পুরস্কার লাভ করেন।  অন্যান্য সংবাদ সংস্থার সাথে যৌথভাবে কাজ করে, মিয়ানমার নাও "২০২০ এক্সিলেন্স ইন কলাবোরেশন অ্যান্ড পার্টনারশিপস" বিভাগে অনলাইন সাংবাদিকতা পুরস্কার লাভ করে, বিশেষভাবে প্যাঙ্গোলিন নিয়ে প্রতিবেদনের জন্য।  ২০২২ সালের জুনে, ফ্রন্টিয়ার মিয়ানমার "জান্তার নৃশংসতার বিরুদ্ধে মানুষের প্রতিক্রিয়া" শীর্ষক প্রতিবেদনের জন্য মানবাধিকার প্রতিবেদনে উৎকর্ষের জন্য সোপা পুরস্কার লাভ করে।   আরও দেখুন    মিয়ানমার টাইমস  ফ্রন্টিয়ার মিয়ানমার  ইরাবতী   তথ্যসূত্র    বহিঃসংযোগ      বিষয়শ্রেণী:বর্মী সংবাদ ওয়েবসাইট বিষয়শ্রেণী:মিয়ানমারের সংবাদ সংস্থা বিষয়শ্রেণী:২০১৫-এ মিয়ানমারে প্রতিষ্ঠিত বিষয়শ্রেণী:ইয়াঙ্গুনের গণমাধ্যম
জঘরি  () আফগানিস্তানের গজনি প্রদেশের অন্যতম প্রধান জেলার একটি।এটি হাজারাযাত অঞ্চলের দক্ষিণে পার্বত্য অঞ্চলে অবস্থিত। এটির আয়তন ১,৮৫৫ কিমি২ জায়গা দখল করে আছে। এটির উপরের দিকে আর্গান্দাব উপত্যকা অবস্থিত। ২০১৫ সালের জনসংখ্যার আনুমানিক হিসাব অনুযায়ী, জেলাটির জনসংখ্যা ৫৬০,০০০ এর বেশি হতে পারে বলে অনুমান করা হয়েছিল। জেলার রাজধানী শহরের নাম হচ্ছে সাং-ই-মাশা। এছাড়াও এখানে একটি সুন্দর বাজারও রয়েছে। জেলাটি মূলত আয়ের উৎস এবং খাদ্যের প্রধান উৎস হিসাবে কৃষির উপর ব্যাপকভাবে নির্ভর করা হয়। প্রধান বাজারের এলাকা বলতে হটকোল এবং আঙ্গুরি রয়েছে।   তথ্যসূত্র   বহিঃসংযোগ   Jaghori district on OpenStreetMap (relation) UNHCR District Profile  বিষয়শ্রেণী:গজনি প্রদেশের জেলা
লিভ ইয়োহানে উলমান (Liv Johanne Ullmann; জন্ম: ১৬ ডিসেম্বর ১৯৩৮) হলেন একজন নরওয়েজীয় অভিনেত্রী ও চলচ্চিত্র পরিচালক। তিনি সুয়েডীয় পরিচালক ইংমার বারিমানের পাণিপ্রার্থীদের একজন।  উলমান দ্য এমিগ্র্যান্টস (১৯৭১) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন এবং আরও চারটি গোল্ডেন গ্লোবের মনোনয়ন লাভ করেন। ২০০০ সালে তিনি তার নির্মিত দ্বিতীয় চলচ্চিত্র ফেইথলেস-এর জন্য পাল্ম দর পুরস্কারের মনোনয়ন লাভ করেন। তিনি সিনস ফ্রম আ ম্যারিজ (১৯৭৩) ও ফেস টু ফেস (১৯৭৬) চলচ্চিত্রের জন্য দুটি বাফটা পুরস্কার এবং দি ইমিগ্র্যান্টস ও ফেস টু ফেস চলচ্চিত্রের জন্য দুটি একাডেমি পুরস্কারের মনোনয়ন লাভ করেন।  কর্মজীবন উলমান ১৯৫০-এর দশকের মাঝামাঝি সময়ে নরওয়েতে মঞ্চ অভিনেত্রী হিসেবে তার অভিনয় জীবন শুরু করেন। তিনি তার কর্মজীবনের বেশির ভাগ সময়ই মঞ্চে কাজ করেন এবং হেনরিক ইবসেনের আ ডল্‌স হাউজ নাটকে নোরা চরিত্রে অভিনয় করে পরিচিতি অর্জন করেন। কিন্তু পরবর্তী সময়ে তিনি সুয়েডীয় পরিচালক ইংমার বারিমানের চলচ্চিত্রে কাজ শুরু করার পর অধিক খ্যাতি অর্জন করেন। তিনি বারিমানের ১০টি চলচ্চিত্রে অভিনয় করেন, তন্মধ্যে উল্লেখযোগ্য হল পারসোনা (১৯৬৬), দ্য প্যাসন অব অ্যানা (১৯৬৯), ক্রাইজ অ্যান্ড হুইস্পার্স (১৯৭২) ও অটাম সোনাটা (১৯৭৮)। শেষোক্ত চলচ্চিত্রে তার সাথে অভিনয় করেন ইংরিদ বারিমান এবং এই ছবি দিয়ে ইংরিদ পুনরায় সুয়েডীয় চলচ্চিত্রে কাজ শুরু করেন। উলমানকে প্রায়ই সুয়েডীয় অভিনেতা ও ইংমারের সহকর্মী এরলান্ড ইয়োসেফসনের বিপরীতে অভিনয় করতে দেখা যেত। তার সাথে তিনি সুয়েডীয় টেলিভিশন নাটক সিনস ফ্রম আ ম্যারিজ (১৯৭৩)-এ অভিনয় করেন, যা পূর্ণদৈর্ঘ্য চলচ্চিত্র হিসেবে সম্পাদনা করা হয়েছিল এবং প্রেক্ষাগৃহে প্রদর্শিত হয়েছিল। উলমান রিচার্ড অ্যাটনবারা পরিচালিত আ ব্রিজ টু ফার (১৯৭৭) ছবিতে লরন্স অলিভিয়ের বিপরীতে অভিনয় করেন।  তথ্যসূত্র  বহিঃসংযোগ        বিষয়শ্রেণী:১৯৩৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর নরওয়েজীয় অভিনেত্রী বিষয়শ্রেণী:২১শ শতাব্দীর নরওয়েজীয় অভিনেত্রী বিষয়শ্রেণী:নরওয়েজীয় কণ্ঠ অভিনেত্রী বিষয়শ্রেণী:নরওয়েজীয় চলচ্চিত্র অভিনেত্রী বিষয়শ্রেণী:নরওয়েজীয় চলচ্চিত্র পরিচালক বিষয়শ্রেণী:নরওয়েজীয় চিত্রনাট্যকার বিষয়শ্রেণী:নরওয়েজীয় টেলিভিশন অভিনেত্রী বিষয়শ্রেণী:নরওয়েজীয় টেলিভিশন পরিচালক বিষয়শ্রেণী:নরওয়েজীয় মঞ্চ অভিনেত্রী বিষয়শ্রেণী:নরওয়েজীয় মঞ্চ পরিচালক বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী বিষয়শ্রেণী:শ্রেষ্ঠ অভিনেত্রী বিভাগে দাভিদ দি দোনাতেল্লো বিজয়ী বিষয়শ্রেণী:শ্রেষ্ঠ বিদেশি অভিনেত্রী বিভাগে দাভিদ দি দোনাতেল্লো বিজয়ী বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:ইউনিসেফের শুভেচ্ছাদূত বিষয়শ্রেণী:টোকিওর অভিনেত্রী বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:মার্কিন নারী চিত্রনাট্যকার বিষয়শ্রেণী:ফোর ফ্রিডমস পুরস্কার প্রাপক
জার্মান ফুটবল অ্যাসোসিয়েশন (, , ; এছাড়াও সংক্ষেপে ডিএফবি () নামে পরিচিত) হচ্ছে জার্মানির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০০ সালের ২৮শে জানুয়ারি তারিখে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৪ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর জার্মানির রাজধানী ফ্রাঙ্কফুর্টে অবস্থিত। ডিএফবির ২১টি রাষ্ট্রীয় সংঘের ৬.৮ মিলিয়ন সদস্যের সমন্বয়ে ২৫,০০০টিরও বেশি ক্লাব রয়েছে, যা ডিএফবিকে বিশ্বের একক বৃহত্তম ক্রীড়া ফেডারেশনে পরিণত করেছে।  এই সংস্থাটি জার্মানির পুরুষ, নারী এবং যুব জাতীয় দলের পাশাপাশি ঘরোয়া ফুটবলে বুন্দেসলিগা, ২. বুন্দেসলিগা এবং ডিএফবি-পোকালের মতো প্রতিযোগিতার সকল কার্যক্রম পরিচালনা করে। বর্তমানে জার্মান ফুটবল অ্যাসোসিয়েশনের সভাপতির দায়িত্ব পালন করছেন ফ্রিৎস কেলার এবং সাধারণ সম্পাদকের দায়িত্ব পালন করছেন ফ্রিড্রিখ কুরডিস।  গঠন সভাপতি thumb|right|বর্তমান সভাপতি ফ্রিৎস কেলার ফেরডিনান্ড হুয়েপে (১৯০০–১৯০৪) ফ্রিড্রিশ ভিলহেম নোহে (১৯০৪–১৯০৫) গটফ্রিড হিঞ্জে (১৯০৫–১৯২৫) ফেলিক্স লিনেমান (১৯২৫–১৯৪৫) পেকো বাউয়েন্স (১৯৪৯–১৯৬২) হেরমান গোসমান (১৯৬২–১৯৭৫) হেরমান নেউবার্গার (১৯৭৫–১৯৯২) এগিডিউস ব্রাউন (১৯৯২–২০০১) গেরহার্ড মায়ের-ভরফেল্ডার (২০০১–২০০৪) গেরহার্ড মায়ের-ভরফেল্ডার ও টেও জোয়াঞ্জিগার (২০০৪–২০০৬) টেও জোয়াঞ্জিগার (২০০৬–২০১২) ভলফগ্যাং নিরসবাখ (২০১২–২০১৫) রায়নার কোশ (ভারপ্রাপ্ত) ও রিনহার্ড রাউবল (ভারপ্রাপ্ত) (২০১৫–২০১৬) রিনহার্ড গ্রিন্ডেল (২০১৬–এপ্রিল ২০১৯) রায়নার কোশ (ভারপ্রাপ্ত) ও রিনহার্ড রাউবল (ভারপ্রাপ্ত) (২০১৯) ফ্রিৎস কেলার (২০১৯–বর্তমান)  কর্মকর্তা   অবস্থান  নাম সভাপতি  ফ্রিৎস কেলার সহ-সভাপতি  রাইনার কোখ পিটার পিটার্স সাধারণ সম্পাদক  ফ্রিড্রিখ কুরডিস কোষাধ্যক্ষ  স্টেফান ওসনাব্রুয়েগে গণমাধ্যম এবং যোগাযোগ পরিচালক   প্রযুক্তিগত পরিচালক  ওলিভার বিরহোফ ফুটসাল সমন্বয়কারী   জাতীয় দলের কোচ (পুরুষ)  ইওয়াখিম ল্যোভ জাতীয় দলের কোচ (নারী)  মার্টিন ভোঁস-টেকলেনবুর্গ রেফারি সমন্বয়কারী  লুৎস মাইকেল ফ্রোহলিখ  মাসকট প্রাতিষ্ঠানিক মাসকটটি হল একটি ঈগল, যা কালো পালক এবং হলুদ রঙের চাঁচি "পাউলে" নামে পরিচিত (২০০৬ সালের ২৬শে মার্চ হতে)।  তথ্যসূত্র  বহিঃসংযোগ       ফিফা-এ জার্মান ফুটবল অ্যাসোসিয়েশন    উয়েফা-এ জার্মান ফুটবল অ্যাসোসিয়েশন   বিষয়শ্রেণী:জার্মান ফুটবল অ্যাসোসিয়েশন বিষয়শ্রেণী:১৯০০-এ জার্মানিতে প্রতিষ্ঠিত বিষয়শ্রেণী:১৯০০-এ প্রতিষ্ঠিত ক্রীড়া সংস্থা বিষয়শ্রেণী:জার্মানির ক্রীড়া নিয়ন্ত্রণ সংস্থা বিষয়শ্রেণী:জার্মানির ফুটবল পরিচালনা পরিষদ বিষয়শ্রেণী:উয়েফার সদস্য
বলধা জাদুঘর বাংলাদেশের  ঢাকার ওয়ারীতে খ্রিস্টান কবরস্থানের সন্নিকটে অবস্থিত যা ১৯২৫ সালে জমিদার নরেন্দ্র নারায়ণ রায় কর্তৃক ‘গৃহ-জাদুঘর’ হিসেবে প্রতিষ্ঠিত হয়। ১৯৪৪ সালে জমিদার মৃত্যুকালে উইল সম্পাদনের মাধ্যমে তার জমিদারি তহবিল থেকে জাদুঘর ও বাগানের সম্পূর্ণ ব্যয় নির্বাহের ব্যবস্থা করে যান।  সংগ্রহ আবাসিক ভবনের প্রথম তলায় ছিল প্রাচীনকালের শিল্পকর্ম। বারান্দায় দুটি বিশাল কড়াই ছিল। একটি হলঘরে মুদ্রা, পুঁতি ও শিল্প বিষয়ক গ্রন্থাবলি রাখা হয়েছিল। দ্বিতীয় কক্ষে গ্রামীণ ও শহুরে জীবনযাত্রার নানা মডেল এবং গজদন্ত ও রুপার ঝালরের কারুকর্ম ছিলো। তৃতীয় কক্ষে অস্ত্রশস্ত্রের সংগ্রহ এবং চতুর্থ কক্ষে প্রবাল ও সামুদ্রিক প্রদর্শনদ্রব্য ছিল। এসব সংগ্রহ পরে ঢাকা জাদুঘরে স্থানান্তরিত হয়েছে।  বলধা গার্ডেন  বলধার জমিদার নরেন্দ্রনারায়ণ রায় চৌধুরী ১৯০৯ খ্রিষ্টাব্দে বলধা গার্ডেনের সূচনা করেন। তিনি দুটি উদ্যান তৈরি করেন। প্রথম উদ্যানটির নাম রাখেন "সাইকী"। পরবর্তিতে তৈরি করা হয় দ্বিতীয় উদ্যান "সিবলী"। নরেন্দ্রনারায়ণ রায় চৌধুরীর মৃত্যুর পর কোনো এক সময়ে এ দুটি উদ্যানকে সম্মিলিতভাবে বলধা গার্ডেন নামে আখ্যায়িত করা হতে থাকে। ৩.৩৮ একর জায়গার উপর এই উদ্যান নির্মাণ করা হয়েছে।  তথ্যসূত্র   বিষয়শ্রেণী:ঢাকার জাদুঘর
ভাইসহর্ন সুইজারল্যান্ডে অবস্থিত আল্পস পর্বতমালার একটি পর্বত। এর উচ্চতা ৪৫০৬ মিটার। এটি আল্পস পর্বতমালার অন্যতম প্রধান শৃঙ্গ।Considering peak with at least 300 metres prominence, the Weisshorn is the fifth highest. পার্শ্ববর্তি ম্যাটারহর্ন পর্বতের চেয়ে এটির উচ্চতা প্রায় ৩০ মিটার বেশি। এটিতে প্রথম আরোহণ করা হয় ১৮৬১ সালে। প্রথম আরোহণকারীর নাম জন টিনড্যাল, তার সাথে গাইড হিসেবে জে.জে. বেন্যান এবং উলরিখ ভেঙার ছিলেন।  সুইজারল্যান্ডের ফালাইস ক্যান্টনে ভাইসহর্নের অবস্থান। ডম পর্বতের পরে আল্পস পর্বত্তমালার মূল চেইনের বাহিরে ভাইসহর্নের উচ্চতা সর্বাধিক। সেরম্যাট শহরেকে ঘিরে অবস্থান করা বেশ কয়েকটি আল্পস পর্বতশৃঙ্গের মধ্যে ভাইসহর্ন অন্যতম। এর পাশে ডেন্ট ব্ল্যাঙ্খা, ডেন্ট হের্যািন্স, ম্যাটারহর্ন এবং মন্টি রোজা পর্বত অবস্থিত।  ভৌগোলিক বৈশিষ্ট্য ভাইসহর্ন পর্বতটির আকার অনেকটা পিরামিডেরন্যায়। এর শীর্ষ থেকে তিনটি খাড়া পৃষ্ঠ নিচে নেমে গেছে। এর মধ্যে দুইটি পৃষ্ঠ প্রায় উল্লম্ব। পর্বতের উত্তর ও পূর্ব পৃষ্ঠের মাঝে একটি হিমবাহ রয়েছে। এটি বিস হিমবাহ নামে পরিচিত। এই হিমবাহটি পর্বতশৃঙ্গের সাথে যুক্ত। ভাইসহর্নের পূর্ব ও দক্ষিণ পৃষ্ঠের মাঝে শ্যালি হিমবাহ অবস্থিত। এই হিমবাহ জুড়ে অনেক পাথরখন্ড রয়েছে। এগুলো হিমবাহের খাড়া পৃষ্ঠের অধিকাংশ এলাকা জুড়ে রয়েছে।  তথ্যসূত্র  বহিঃসংযোগ   Weisshorn on Summitpost  The Weisshorn on PeakWare  The Weisshorn on MountWiki  The Weisshorn on 4000ers  বিষয়শ্রেণী:সুইজারল্যান্ডের পর্বত বিষয়শ্রেণী:আল্পস পর্বতমালার পর্বত
আহাদ আলী সরকার বাংলাদেশ আওয়ামী লীগের রাজনীতিবিদ এবং সাবেক যুব ও ক্রীড়া প্রতিমন্ত্রী এবং ক্রীড়াবিদ। তিনি নাটোর জেলা আওয়ামী লীগের সহ-সভাপতি ও নাটোর-২ (সদর-নলডাঙ্গা) আসনের সাবেক সাংসদ।   জন্ম ও প্রাথমিক জীবন  আহাদ আলী সরকার ৩ জানুয়ারি ১৯৫২ সালে নাটোর জেলায় জন্মগ্রহণ করেন।   রাজনৈতিক ও কর্মজীবন  আহাদ আলী সরকার ১৯৭৬ ও ১৯৮১ সালে পরপর দুইমেয়াদে তেবাড়িয়া ইউনিয়ন পরিষদের নির্বাচিত চেয়ারম্যান হিসেবে দায়িত্ব পালন করেন। ১৯৮৫ ও ১৯৯০ সালে দুইমেয়াদে নাটোর সদর উপজেলা পরিষদে নির্বাচিত চেয়ারম্যান হিসেবে দায়িত্ব পালন করেন। ২০০৮ সালের নবম জাতীয় সংসদ নির্বাচনে তিনি নাটোর-২ (সদর-নলডাঙ্গা) আসন থেকে নৌকা প্রতীকে সংসদ সদস্য নির্বাচিত হন। নবম জাতীয় সংসদে তিনি যুব ও ক্রীড়া প্রতিমন্ত্রীর দায়িত্ব পালন করেন।   আরও দেখুন    নবম জাতীয় সংসদ সদস্যদের তালিকা   তথ্যসূত্র     বহিঃসংযোগ    নবম জাতীয় সংসদ সদস্যদের তালিকা (২০০৮)  - জাতীয় সংসদ  বিষয়শ্রেণী:জীবিত ব্যক্তি বিষয়শ্রেণী:১৯৫২-এ জন্ম বিষয়শ্রেণী:নাটোর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:শেখ হাসিনার দ্বিতীয় মন্ত্রিসভার সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:বাংলাদেশের যুব ও ক্রীড়া প্রতিমন্ত্রী
শ্বেত মসজিদ (, ; HaMisgad HaLavan) ইসরায়েলের নাসরতের একটি প্রাচীনতম মসজিদ। এই মসজিদটি হারত আলঘামা বা নাসরতীয় পুরাতন বাজারের কেন্দ্র "মসজিদ কোয়ার্টার"-এ অবস্থিত। এই মসজিদের সূক্ষ্ম পেন্সিল-আকৃতির মিনার, ক্রিম বর্ণের দেয়াল, সবুজ অলংকরণ এবং সবুজ গম্বুজ পুরো শহরজুড়ে উসমানীয় স্থাপত্যের এক অনন্য উদাহরণ।   ইতিহাস এবং মালিকানা  মসজিদটি অষ্টাদশ শতাব্দীর শেষার্ধে মিশরীয় শাসক সুলাইমান পাশার অর্থায়নে তৈরি হয়েছিল এবং তদারকির দায়িত্বে ছিলেন হাই কমিশনার শেখ আবদুল্লাহ আল-ফাহুম। ১৮০৪ থেকে ১৮০৮ সালের মধ্যে মসজিদটির নির্মাণ কাজ সমাপ্ত হয় এবং শেখ আবদুল্লাহকে ওয়াকফ আকারে অছি প্রদান করা হয় এবং ১৮১৫ সালে তার মৃত্যুর আগ পর্যন্ত তিনি এটি পরিচালনা করেছেন। শেখ আবদুল্লাহর সমাধি মসজিদের প্রাঙ্গনেই রয়েছে।  শেখ আবদুল্লাহর মৃত্যুর পরে মসজিদটির পরিচালনার দায়িত্ব শেখ আমিন আল-ফাহুমকে স্থানান্তর করা হয়। বর্তমানে মসজিদটি আল-ফাহুম পরিবারের ওয়াকফের অংশ হিসেবে অব্যাহত রয়েছে, যার মধ্যে কাসা নোভা রাস্তার পাশার খান'ও রয়েছে। বর্তমানে এটি শেখ আবদুল্লাহর বংশধর আতিফ আল-ফাহুম দ্বারা পরিচালিত হচ্ছে।    সুলেমান পাশার পূর্বসূরী উসমানীয় প্রাক্তন গভর্নর জিজার পাশা'র শাসনের সমাপ্তি উপলক্ষে শেখ আবদুল্লাহ এই মসজিদটির নামকরণ করেছিলেন। শেখ আবদুল্লাহ নাসরতে বিশ্বাসীদের মধ্যে উপভোগ্য করে তোলার জন্য পবিত্রতা, আলো এবং শান্তির নতুন যুগের প্রতীক হিসেবে "সাদা" বেছে নিয়েছিলেন।   জনসাধারণের ব্যবহার  প্রাত্যহিক দিনে ১০০ থেকে ২০০ জন ব্যক্তি দুপুর ও বিকেলে নামাজ আদায় করেন এবং শুক্রবারের খুতবাতে ২,০০০ থেকে ৩,০০০ লোক উপস্থিত থাকেন।   মসজিদটি যুবকদের জন্য ধর্মীয় পাঠ সরবরাহ করে এবং মুসলিম স্কাউট সৈন্যদের স্পনসর করে নাসরতের মুসলিম সম্প্রদায়ের সেবা করছে, যেখানে ৯ বছরের বা তার বেশি বয়সী ৪০০ ছেলে-মেয়েরা অংশ নেয়। মসজিদে একটি জাদুঘরও রয়েছে, যা নাসরতের ইতিহাসকে নথিভুক্ত করে তুলে ধরে।   তথ্যসূত্র   বিষয়শ্রেণী:ইসরায়েলের মসজিদ বিষয়শ্রেণী:১৯শ শতাব্দীর মসজিদ বিষয়শ্রেণী:ইসরায়েলের উপাসনালয় বিষয়শ্রেণী:ইসরায়েলের ধর্মীয় ভবন ও স্থাপনা বিষয়শ্রেণী:উইকিউপাত্তে স্থানাঙ্ক আছে
এই পৃথিবীতে যখন ইসলামের দাওয়াত ও শিক্ষা শুরু হয়েছিল তখন থেকেই প্রতিষ্ঠিত হয়েছিল ধর্মীয় বা দ্বীনি মাদরাসা। ইসলামের ইতিহাসে সর্বপ্রথম মাদরাসা ‘আসহাবে সুফফা’ নামে পরিচিত ও প্রসিদ্ধ। এটি প্রতিষ্ঠিত হয়েছিল মসজিদে নববির চত্বরে। এই চত্বরে যারা থাকতেন তাদের ‘আসহাবে সুফফা’ বলা হতো। এই মাদরাসার প্রথম শিক্ষক ছিলেন হযরত মুহাম্মদ এবং তার প্রথম ছাত্র ছিলেন সাহাবায়ে কেরাম(সাথীরা)। এই মাদরাসা নির্দিষ্টকোনো নিয়ম অনুসারে খাবার বা বিশ্রামের ব্যবস্থা ছিল না। সুতরাং যখন কিছু খাবার পাওয়া যেত খেয়ে নিতেন এবং সময় পাওয়া গেলে বিশ্রাম নিতেন। এই মাদরাসার শিক্ষাব্যবস্থা ছিল এরকম- যখনই মুহাম্মদ  আসতেন তখনই ঐ সাহাবায়ে কেরামদের কোন বিষয় বা কুরআন শিখিয়ে দিতেন।  বিষয়শ্রেণী:মাদ্রাসা বিষয়শ্রেণী:দ্বীনি মাদরাসা বিষয়শ্রেণী:প্রথম মাদরাসা বিষয়শ্রেণী:ধর্মীয় মাদরাসা বিষয়শ্রেণী:ইসলাম শিক্ষা বিষয়শ্রেণী:মাদরাসা শিক্ষা বিষয়শ্রেণী:আসহাবে সুফফা বিষয়শ্রেণী:সুফফা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। সংস্থা সম্পর্কিত মৌলিক তথ্যের চেয়ে এর বিভিন্ন সেমিনারের তথ্য তথ্য দিয়ে নিবন্ধটি সাজানো হয়েছে। ফলে বিশ্বকোষীয় মান বজায় রাখতে ব্যর্থ হয়েছে।  মাসুম-আল-হাসান (আলাপ) ০৬:৫৯, ৮ জানুয়ারি ২০২২ (ইউটিসি) সুচিন্তা ফাউন্ডেশন  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () পুরা নিবন্ধ দুইজন ব্যক্তি কেন্ত্রিক... দেশ, জাতি বা সমাজে বিশেষ কোন অবদান বর্ণিত হয়নি।  রাজু (আলাপ) ০৬:০০, ৩০ ডিসেম্বর ২০২১ (ইউটিসি)  @Engr.Raju নিবন্ধটা ইংরেজি উইকি থেকে অনুবাদকৃত। -- মো. মাহমুদুল আলম (আলাপ) ০৭:০৬, ৩০ ডিসেম্বর ২০২১ (ইউটিসি)  কোনো নিবন্ধ ইংরেজিতে থাকলে উল্লেখযোগ্য হবে বা না থাকলে উল্লেখযোগ্য হবে না, এরকম কোনো বিষয় নাই। ইংরেজি উইকিটাও আপনার আমার মত ব্যক্তিরাই তৈরি করে। সুতরাং দুইটাই একি। আপনি কয়েক জায়গায় এই উক্তিটা দিতে দেখলাম। এর দ্বারা আসলে উল্লেখযোগ্যতা প্রমাণ করা যায় না।–ধর্মমন্ত্রী (আলাপ) ০৭:৩১, ৩০ ডিসেম্বর ২০২১ (ইউটিসি) @Owais Al Qarni ইংরেজি উইকিতে আছে বাংলায় থাকলে দোষ কি? আমাকে বুঝান। -- মো. মাহমুদুল আলম (আলাপ) ০৭:৩৫, ৩০ ডিসেম্বর ২০২১ (ইউটিসি)  কোনো দোষ নাই। উইকিপিডিয়া একটি বিশ্বকোষ। বিশ্বকোষে সবকিছু স্থান দেওয়া হয় না, যেভাবে পত্রিকায় দেওয়া হয়। যেহেতু এটি সবার জন্য উন্মুক্ত, তাই এখানে নিবন্ধ রচনার জন্য কিছু নীতিমালা তৈরি করা হয়েছে। সেই নীতিমালা অনুযায়ী হলে থাকবে, না হয় থাকবে না। একেবারে সিম্পল বিষয়। ইংরেজিতেও যদি আপনার মনে হয়, কোনো নিবন্ধ উল্লেখযোগ্য নয়, তাহলে উপযুক্ত কারণ দেখিয়ে আপনিও অপসারণ প্রস্তাবনা দিতে পারেন।–ধর্মমন্ত্রী (আলাপ) ০৭:৪৩, ৩০ ডিসেম্বর ২০২১ (ইউটিসি) @Owais Al Qarni এগুলো থিঙ্ক ট্যাঙ্ক, সারাবিশ্বে ছোটবড় অনেক থিঙ্ক ট্যাঙ্ক দেশের ক্ষতি বা উপকার করার জন্য গঠন হয়েছে। এগুলোর পরিচয় বিশ্বকোষে থাকা দরকার। -- মো. মাহমুদুল আলম (আলাপ) ০৭:৫১, ৩০ ডিসেম্বর ২০২১ (ইউটিসি)  ধরেন, আপনিও মানুষ আমিও মানুষ, আবার ড. ইউনুসও মানুষ। কিন্তু পার্থক্য আছে। বিষয়টা ঐরকমই। অনেক থিঙ্ক ট্যাংক আছে। কিন্তু এটা কেন উল্লেখযোগ্য সেটা ব্যাখ্যা করতে বলা হয়েছে।–ধর্মমন্ত্রী (আলাপ) ০৭:৫৮, ৩০ ডিসেম্বর ২০২১ (ইউটিসি) @Owais Al Qarni আমি এর ব্যাখ্যা করেছি। না বুঝলে আমার কিছু করার নেই। -- মো. মাহমুদুল আলম (আলাপ) ১৮:৪০, ৩১ ডিসেম্বর ২০২১ (ইউটিসি) @মো. মাহমুদুল আলম: আপনি একটু সময় নিয়ে এই নিবন্ধগুলো পড়েন উইকিপিডিয়া:নিরপেক্ষ দৃষ্টিভঙ্গি এবং উইকিপিডিয়া:উইকিপিডিয়া কী নয়। আবেগতাড়িত হবেন না। আশা করি বুঝতে পারবেন। ধন্যবাদ রাজু (আলাপ) -- রাজু (আলাপ) ০৪:৪৪, ১ জানুয়ারি ২০২২ (ইউটিসি)  । তদ্রুপ উপরের আলাপ পড়ে ইংরেজি নিবন্ধটিতে গিয়ে দেখলাম, সেখানেও বিশ্বকোষীয় মান দুর্বল করা হয়েছে। সুচিন্তা ফাউন্ডেশন সম্পর্কে উইকিপিডিয়ায় পাতা থাকতে পারে। তবে সেটি ব্যক্তিগত তথ্য ও বর্ণনা ছাড়িয়ে নিরপেক্ষ হতে হবে। ‍  ১৮:৩৯, ১ জানুয়ারি ২০২২ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  আফতাবুজ্জামান (আলাপ) ১৫:০০, ৮ অক্টোবর ২০২১ (ইউটিসি) বদরুন নেছা   – (অপসারণের প্রস্তাবনা দেখুনলগ দেখুন) () পদাধিকারবলে তৈরি নিবন্ধ। রুটিন কাভারেজে ব্যতীত তাৎপর্যপূর্ণ প্রচার/সংবাদ নিবন্ধে নেই। কোন উল্লেখযোগ্য কাজের প্রমাণও নিবন্ধে বর্ণিত হয় নি।  ~মহীন (আলাপ) ১৬:৫৫, ১৮ সেপ্টেম্বর ২০২১ (ইউটিসি)  নিবন্ধটা রাখার পক্ষে। উনি একটি অধিদপ্তরের মহাপরিচালক ছিলেন। --Prodipto Deloar (আলাপ • অবদান • লগ) ০৯:০৪, ২৪ সেপ্টেম্বর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
বড় শিলা কচ্ছপ বা এশীয় শিলা কচ্ছপ (), (বৈজ্ঞানিক নাম: Manouria emys)হচ্ছে একটি কচ্ছপের প্রজাতি। এটি ভারত, চীন, মায়ানমার, লাওস, থাইল্যান্ড, কম্বোডিয়া, ভিয়েতনাম, মালয়েশিয়া, ইন্দোনেশিয়া এবং বাংলাদেশে পাওয়া যায়।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ৫১-৫২।   বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪০   তথ্যসূত্র   বিষয়শ্রেণী:ভারতের সরীসৃপ বিষয়শ্রেণী:বাংলাদেশের সরীসৃপ বিষয়শ্রেণী:বাংলাদেশের কচ্ছপ বিষয়শ্রেণী:বাংলাদেশের উভচর বিষয়শ্রেণী:ভারতের কচ্ছপ বিষয়শ্রেণী:১৮৪৪-এ বর্ণিত সরীসৃপ বিষয়শ্রেণী:মিয়ানমারের সরীসৃপ বিষয়শ্রেণী:ভিয়েতনামের সরীসৃপ বিষয়শ্রেণী:কম্বোডিয়ার সরীসৃপ বিষয়শ্রেণী:থাইল্যান্ডের সরীসৃপ বিষয়শ্রেণী:ইন্দোনেশিয়ার সরীসৃপ বিষয়শ্রেণী:মালয়েশিয়ার সরীসৃপ
কারিতাস একটি আন্তর্জাতিক রোমান ক্যাথলিক সাহায্য সংস্থা, যা ১৬৫টি সংস্থার সমন্বয়ে ২০০টির বেশি দেশে তার কার্যক্রম চালিয়ে যাচ্ছে।  ১৮৯৭ সালের ৯ নভেম্বরে লোরেঞ্জ ওয়ার্থম্যান কারিতাস প্রতিষ্ঠা করেছিলেন। কারিতাস সুইজারল্যান্ডে ১৯০১ সালে এবং মার্কিন যুক্তরাষ্ট্রে ১৯১০ সালে গঠিত হয়।  কারিতাস একটি উন্নত বিশ্ব গড়ার লক্ষ্যে দরিদ্র ও নিপীড়িতদের নিয়ে কাজ করে।  দেশ ও অঞ্চলভিত্তিক কারিতাস প্রতিনিধি কারিতাস বাংলাদেশ কারিতাস বাংলাদেশ প্রাকৃতিক দুর্যোগে আর্থিক ও বস্ত্তগত সহায়তা প্রদানের পাশাপাশি দুর্যোগ আক্রান্ত জনগণের সক্ষমতা বৃদ্ধিতে নানামুখী পদক্ষেপ গ্রহণ করে থাকে।  তথ্যসূত্র   বহিঃসংযোগ  বিষয়শ্রেণী:উন্নয়ন সংস্থা বিষয়শ্রেণী:মানবিক সহায়তা সংস্থা বিষয়শ্রেণী:আন্তর্জাতিক দাতব্য সংস্থা
ফুটকি রাণী বা জোড়া দাগী বা বেতাঙ্গী (বৈজ্ঞানিক নাম: Botia dayi) (ইংরেজি: Hora Loach) হচ্ছে Cobitidae পরিবারের Botia গণের একটি স্বাদুপানির মাছ।  বর্ণনা  বিস্তৃতি এই প্রজাতির মাছ বাংলাদেশ, ভারত এবং পাকিস্তানে পাওয়া যায়।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Talwar, P.K. and A.G. Jhingran (1991) Inland fishes of India and adjacent countries. vol 1., A.A. Balkema, Rotterdam. 541 p.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ
আনোয়ার উদ্দিন খান (৪ জুন ১৯৩৫ - ২ আগস্ট ২০০০) ছিলেন একজন বাংলাদেশী সঙ্গীতশিল্পী, সঙ্গীত পরিচালক এবং গীতিকার। তিনি বেতার, টেলিভিশন, বেসিক ডিস্ক এবং চলচ্চিত্রের গানের সঙ্গীত পরিচালনা এবং গানে কণ্ঠ দিয়েছেন। সঙ্গীতে তার অবদানের জন্য বাংলাদেশ সরকার ২০০৫ সালে তাকে মরণোত্তর একুশে পদকে ভূষিত করে।   প্রারম্ভিক জীবন  আনোয়ার খান ১৯৩৫ সালের ৪ জুন তৎকালীন পূর্ব বাংলার (বর্তমান বাংলাদেশ) কুষ্টিয়া শহরের কুঠিপাড়ায় জন্মগ্রহণ করেন। তার পিতা আকবর আলী খান। আনোয়ার ১৯৫২ সালে কুষ্টিয়া মুসলিম হাইস্কুল থেকে প্রথম বিভাগে ম্যাট্রিকুলেশন পাস করেন। পরবর্তীতে ঢাকা বিশ্ববিদ্যালয় থেকে অর্থনীতিতে এমএ ডিগ্রি অর্জন করেন।   কর্মজীবন  খান ১৯৬১ সালে একটি ব্যাংকে চাকরিতে যোগদান করেন। পাশাপাশি তিনি সাংস্কৃতিক আন্দোলনের সাথে জড়িয়ে পড়েন। কবি-গীতিকার আবু হেনা মোস্তফা কামাল ও তার যুগলবন্দী বাংলা গানকে সমৃদ্ধ করতে ভূমিকা পালন করে। তার কণ্ঠদান করা প্রথম চলচ্চিত্র অপরাজিতা। চলচ্চিত্রে গান গাওয়ার পাশাপাশি তিনি চলচ্চিত্রে সঙ্গীত পরিচালক হিসেবে কাজ করেছেন। তার সুরারোপিত চলচ্চিত্রের মধ্যে উল্লেখযোগ্য হল বাল্যবন্ধু, ও মায়ার সংসার (১৯৬৯)। এছাড়া তিনি ময়না মতি (১৯৬৯) চলচ্চিত্রের গানে কণ্ঠ দেন। তার লেখা গানের মধ্যে রয়েছে "লোকে বলে প্রেম", "পুরাতন মনটাতে আর সয়না কোন নতুন জ্বালাতন", "কচি পাতার টিয়া রং" এবং "জড়োয়া অলংকারে"।   ব্যক্তিগত জীবন ও মৃত্যু  আনোয়ার সুলতান আরা বেগম লিলিকে বিয়ে করেন। তাদের একমাত্র কন্যা আরজিনা খান টুম্পা। আনোয়ার খান ২০০২ সালের ২ আগস্ট মৃত্যুবরণ করেন।   সম্মাননা   ২০০৬: সঙ্গীতে অবদানের জন্য মরণোত্তর একুশে পদক   তথ্যসূত্র    বহিঃসংযোগ     বিষয়শ্রেণী:১৯৩৫-এ জন্ম বিষয়শ্রেণী:২০০০-এ মৃত্যু বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:বাংলাদেশী সঙ্গীত পরিচালক বিষয়শ্রেণী:বাংলাদেশী গীতিকার বিষয়শ্রেণী:বাঙালি মুসলিম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:কুষ্টিয়ার ব্যক্তি বিষয়শ্রেণী:সিরাজুল হক মুসলিম মাধ্যমিক বিদ্যালয়ের প্রাক্তন শিক্ষার্থী
লরেন্স বার্কলি ন্যশনাল ল্যাবরেটরি (এলবিএনএল) মার্কিন যুক্তরাষ্ট্রের শক্তি বিভাগের অধীনে পরিচালিত একটি জাতীয় গবেষণাগার। এতে মূলত এখনও নির্দিষ্ট শ্রেণিবিভাগে বিভক্ত করা যায়নি এমন সব বৈজ্ঞানিক গবেষণা পরিচালিত হয়। বিজ্ঞানী আর্নস্ট অরল্যান্ডো বার্কলির নামানুসারে এর নামকরণ করা হয়েছে। আগে এটি বার্কলি রেডিয়েশন ল্যাব নামে পরিচিত ছিল এবং এখন একে সংক্ষেপে বার্কলি ল্যাব বলা হয়। এই গবেষণাগারটির পরিচালনা এবং ক্রিয়াশীলতার সার্বিক দায়িত্ব ক্যালিফোর্নিয়া বিশ্ববিদালয়ের উপর নাস্ত। যুক্তরাষ্টের শক্তি বিভাগের জাতীয় গবেষণাগারগুলোর মধ্যে এটি প্রাচীনতম হিসেবে সুখ্যাত।   তথ্যসূত্র    বহিঃসংযোগ   LBNL (Official site)  University of California Office of Laboratory Management   The Rad Lab - Ernest Lawrence and the Cyclotron : American Institute of Physics web exhibit  Lawrence and His Laboratory: A Historian's View of the Lawrence Years  by J. L. Heilbron, Robert W. Seidel, and Bruce R. Wheaton.  A Century of Physics at Berkeley: Seedtime for "Big Science", 1930-1950   বিষয়শ্রেণী:নিউক্লীয় গবেষণা কেন্দ্র বিষয়শ্রেণী:ম্যানহাটন প্রকল্প বিষয়শ্রেণী:যুক্তরাষ্ট্রের জাতীয় গবেষণাগার বিষয়শ্রেণী:ক্যালিফোর্নিয়া বিশ্ববিদ্যালয় বিষয়শ্রেণী:ক্যালিফোর্নিয়ার পরীক্ষাগার বিষয়শ্রেণী:পারমাণবিক গবেষণা ইনস্টিটিউট